**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Το εκπαιδευτικό πρόγραμμα με θέμα *«Μαστόδοντας Νεοκαισάρειας: Ένα παλαιοντολογικό εύρημα – Αφορμή για την κλιματική αλλαγή»* στηρίζεται στην ιδέα ότι τα παλαιοντολογικά ευρήματα αποτελούν πολύτιμα «παράθυρα» στο παρελθόν, βοηθώντας μας να κατανοήσουμε πώς οι κλιματικές αλλαγές διαμόρφωσαν τη ζωή στη Γη. Με σημείο αναφοράς τον Μαστόδοντα της Νεοκαισάρειας, τα εργαστήρια επιδιώκουν να καλλιεργήσουν το σεβασμό και την σημασία της προστασίας της πολιτιστικής κληρονομιάς, την περιβαλλοντική συνείδηση ​​και να ευαισθητοποιήσουν τους μαθητές για τις σύγχρονες προκλήσεις της κλιματικής αλλαγής.

Το πρόγραμμα ενσωματώνει διεπιστημονικές προσεγγίσεις, συνδυάζοντας την επιστήμη της παλαιοντολογίας με τη βιωματική μάθηση, την περιβαλλοντική ευαισθητοποίηση και την ανάπτυξη δεξιοτήτων συνεργασίας. Οι μαθητές μαθαίνουν να συνδέουν το παρελθόν με το παρόν, κατανοώντας τις συνέπειες των ανθρωπογενών δραστηριοτήτων στο περιβάλλον.

Ο σκοπός του προγράμματος είναι η ενημέρωση των μαθητών για τη σημασία και την ανάδειξη της πολιτιστικής κληρονομιάς, η ενίσχυση της περιβαλλοντικής ευαισθησίας, η καλλιέργεια δεξιοτήτων ενεργών πολιτών και η ενδυνάμωση της συμμετοχής των μαθητών σε δράσεις προστασίας του πλανήτη και βιώσιμης ανάπτυξης, εμπνέοντάς τους να γίνουν «πρεσβευτές» για την αειφορία και την κλιματική προστασία .